Рундальскі палац

Рунда́льскі пала́ц (па-латыску: Rundāles pils, ад па-нямецку: Ruhenthal, або ў ранейшай артаграфіі Ruhendahl, даслоўна «Даліна спакою») — палац у Латвіі, за 12 км на захад ад гораду Баўска, самы вядомы барочны палац краіны. Гісторыя Спраектаваны й пабудаваны ў 1730-я гады італьянскім архітэктарам Барталямэа Растрэльлі як летняя рэзыдэнцыя герцага Курляндыі Эрнста Ёгана фон Бірона. Але Бірон страціў свой тытул, і палац стаяў пустым, пакуль Растрэльлі не завершыў яго інтэр’ер у 1760-х гадох. У 1795 палац быў падараваны фаварыту імпэратрыцы Кацярыны II Платону Зубаву, які ў 1820 ажаніўся з дачкой віленскага шляхціца Тэкляй Валентыновіч. Па сьмерці мужа княгіня Зубава выйшла замуж за графа Андрэя Шувалава. Шувалавы валодалі палацам да 1920 г. З 1972 году ў палацы вядуцца рэстаўрацыйныя работы. Крыніцы Вонкавыя спасылкі Рундальскі палац — сховішча мультымэдыйных матэрыялаў Сайт музэю (ням.) (анг.) (рас.) Рундальскі палац — Віртуальны тур (рас.)